Neoprostive kletve

Neoprostive kletve su tri kletve iz serijala o Harry Potteru britanske spisateljice J. K. Rowling. Te su kletve nazvane neoprostivima zato što je njihova upotreba doslovno neoprostiva i potpuno zabranjena u čarobnjačkoj zajednici i rezultira doživotnom robijom u Azkabanu.

Bacanje tih moćnih kletvi zahtijeva jaku želju da se čarolija izvede, mržnju prema onom na koga se baca i veliku vještinu.

To su kletve:
 Avada Kedavra (Ubojita kletva)
 Crucio (kletva Cruciatus)
 Imperio (kletva Imperius)

 Avada Kedavra (Ubojita kletva) 
Izgovor: /æ'væ.dæ kæ'dæ.vɹa/ 
Opis: Jedna od tri neoprostive kletve. Uzrokuje trenutnu smrt.

Ubojita kletva, Avada Kedavra, uzrokuje da iz čarobnog štapića bacača kletve izleti snop zelene svjetlosti koja, u kontaktu sa žrtvom, rezultira trenutnom smrću. Na žrtvi nema nikakvih fizičkih znakova da je na nju bačena kletva. U Harry Potteru i Plamenom peharu bezjački mrtvozornik je pregledao tijela nekoliko žrtava kletve, ali nije mogao otkriti uzrok smrti, ipak, stručnjaci iz Ministarstva magije su uspjeli uočiti znakove kletve. Ako kletva promaši žrtvu i pogodi neki predmet ispušta se energija u obliku male eksplozije na mjestu udara. Feniksa pogođenog kletvom će progutati vatra, ali će se on ponovno roditi iz svog pepela.

Avadu Kedavru redovno koriste Lord Voldemort i njegovi smrtonoše kako bi ubili svoje neprijatelje. Avada Kedavra nema poznatu protiv-kletvu ili čaroliju kojom bi se mogla zaustaviti iako se žrtva može izmaknuti zelenoj svjetlosti kao što je to Ginny Weasley učinila u Harry Potteru i Princu miješane krvi. Žrtve se mogu sakriti i iza čvrstih predmeta pa je tako Dumbledore stvorio kip iza kojeg se Harry sakrio u Harry Potteru i Redu feniksa. Neka magična stanja također odbijaju kletvu čak i pri izravnom udaru: Harry Potter je imao magičnu zaštitu kad je na njega kletvu bacio Voldemort zato što je njegova majka umrla kako bi ga spasila; kasnije je Harryja spasila čarolija Priori Incantatem, a i Lord Voldemort nije umro kad se na njega odbila kletva zbog svojih horkruksa.

 Žrtve kletve Avada Kedavra 
Napomena: Bacanja kletve su navedena hronološkim redom od prvog, odnosno najstarijeg poznatog, do najnovijeg poznatog.

 Žrtva  Bacač kletve  Napomene Tom Riddle stariji  Tom Marvolo Riddle  Otac Toma Marvola Riddlea Gospođa Riddle  Tom Marvolo Riddle  Baka Toma Marvola Riddlea Gospodin Riddle  Tom Marvolo Riddle  Djed Toma Marvola Riddlea James Potter   Lord Voldemort  Ubijen nešto prije kraja Prvog rata u Godricovoj dolini Lily Potter  Lord Voldemort  Izabrala smrt umjesto napuštanja Harryja. Harry Potter  Lord Voldemort  Kletva se, zbog Lilyne žrtve, 'odbila' od njega u Voldemorta Lord Voldemort   Lord Voldemort  Kletva se odbila od Harryja na njega. Preživio je samo zbog svojih horkruksa Bertha Jorkins  Lord Voldemort  Voldemort je zarobio i mučio dok nije od nje dobio povjerljive informacije Frank Bryce  Lord Voldemort  Ubijen dok je prisluškivao Voldemorta i Crvorepa Pauk  Barty Crouch ml.  Tokom nastave Odbrane od mračnih sila Barty Crouch st.  Barty Crouch ml.  - Cedric Diggory  Peter Pettigrew  Po Voldemortovoj naredbi Fawkes  Lord Voldemort  Kletva namijenjena Dumbledoreu. Fawkes je progutao kletvu i ponovno se rodio iz pepela Lisica  Bellatrix Lestrange   U Prelčevom kraju u blizini Snapeove kuće Albus Dumbledore  Severus Snape  - Po Dumbledorovoj naredbi Gibbon  Nepoznati smrtonoša  Slučajno ubijen u bitki u Hogwartsu

 Crucio (kletva Cruciatus) 
Izgovor: /'kɹuː.si.əʊ/
Opis:  Izaziva nepodnošljivu bol

Kletva Cruciatus koja kod žrtve izaziva nepodnošljivu bol zahtijeva izgovaranje inkantacije na glas i upotrebu čarobnog štapića. Za pravilno izvođenje kletve potrebna je i jaka mržnja i želja da se nanese bol. Smrtonoše redovno koriste kletvu Cruciatus za mučenje zato što ona ne ostavlja nikakve tjelesne posljedice na žrtvi.

Bellatrix Rodolphus i Rabastan Lestrange te Barty Crouch ml. mučili su ovom kletvom Franka i Alice Longbottom sve dok nisu izgubili razum, nastojeći od njih saznati trenutno boravište Lorda Voldemorta, te mu tako pomoći da vrati svoje moći.

Crucio u prijevodu s latinskog znači "mučim, stavljam na muke".

 Žrtve kletve Cruciatus 

 Žrtva  Bacač kletve  Napomene Frank i Alice Longbottom  
Bellatrix, Rodolphus and Rabastan Lestrange i Barty Crouch ml.  Mučeni do ludila, trenutno u Bolnici sv. Munga Pauk  Barty Crouch, ml.  Tokom nastave Odbrane od mračnih sila Cedric Diggory  Viktor Krum (pod uticajem kletve Imperius)  Tokom trećeg zadatka Tromagijskog turnira Harry Potter  Lord Voldemort  Na groblju nakon što je Voldemort vratio svoje tijelo Peter Pettigrew  Lord Voldemort  Na groblju nakon što je Voldemort vratio svoje tijelo Avery  Lord Voldemort  Na groblju nakon što je Voldemort vratio svoje tijelo Neville Longbottom  Bellatrix Lestrange  U Odjelu tajni; kako bi prisilila Harryja da joj preda proročanstvo Harry Potter   Smrtonoša -

 Imperio (kletva Imperius) 
Izgovor: /ɪm'pɪə.ɹio/
Opis: Omogućava potpunu kontrolu nad žrtvom

Kletva Imperius daje čarobnjaku kontrolu nad osobom na koju je kletva bačena. Žrtva ima osjećaj potpune bezbrižnosti i opuštenosti te nejasnog i neobjašnjivog blaženstva. Odupiranje kletvi je moguće, ali to je za rukom pošlo tek nekolicini ljudi, uključujući Harry Pottera te Bartya Croucha ml. i Bartya Croucha st.

Impero u prijevodu s latinskog znači "naređujem, zapovijedam".

 Žrtve kletve Imperius 

 Žrtva  Bacač kletve  Napomene Pauk  Barty Crouch ml.  Tokom nastave Odbrane od mračnih sila Harry Potter  Barty Crouch ml.  Tokom nastave Odbrane od mračnih sila (kako bi se oduprijeo kletvi) Viktor Krum   Barty Crouch ml.  Tokom trećeg zadatka na Tromagijskom turniru  Barty Crouch ml.  Barty Crouch sr.  Držan pod kletvom nakon bijega iz Azkabana Barty Crouch sr.  Peter Pettigrew  Stavljen pod kletvu nakon što su Voldemort i Crvorep oslobodili njegovog sina Učenici 4. godine 'Odbrane'  Barty Crouch ml.  Tokom nastave Odbrane od mračnih sila (kako bi se oduprijeli kletvi) Harry Potter  Lord Voldemort  Tokom dvoboja na groblju Broderick Bode  Lucius Malfoy  Poslat da ukrade proročanstvo iz Odjela tajni Sturgis Podmore  Lucius Malfoy  Poslat da ukrade proročanstvo iz Odjela tajni Madam Rosmerta  Draco Malfoy  Kako bi pomogla prokrijumčariti ukletu ogrlicu - u pokušaju ubistva Dumbledorea Katie Bell  Madam Rosmerta  Kako bi pomogla prokrijumčariti ukletu ogrlicu - u Malfoyevom pokušaju ubistva Dumbledorea Herbert Chorley  Nepoznat  Pokušaj smrtonoša da špijuniraju bezjačkog premijera

Kategorija:Harry Potter

en:Magic in Harry Potter#Unforgivable Curses
fr:Sortilèges dans l’univers de Harry Potter#Sortilèges impardonnables
ru:Список заклинаний мира Гарри Поттера#Империус